Babelscape/SREDFM huggingface dataset:
Μπέρνι Σο

Ο Μπέρνι Σο ("αγγλ. Bernie Shaw", 15 Ιουνίου 1956) είναι Καναδός τραγουδιστής, γνωστός για τη συνεργασία του με το βρετανικό χαρντ ροκ συγκρότημα Uriah Heep στους οποίους παραμένει από το 1986 μέχρι σήμερα.
I Rave You (Give It to Me)

Το I Rave You είναι μουσικό κομμάτι του Βέλγου DJ και συνθέτη Basto το οποίο κυκλοφόρησε στις 28 Μαΐου 2012. Το όνομα της φωνητικής του έκδοσης είναι I Rave You (Give It to Me). Το single κυκλοφόρησε από την γαλλική εταιρεία παραγωγής ηλεκτρονικής μουσικής "Happy Music" στην Γαλλία και από την ARS στο Βέλγιο. Το single αυτό το οποίο διαδέχτηκε το "Cloudbreaker" που είχε κυκλοφορήσει το ίδιο έτος, διανεμήθηκε από την την δισκογραφική εταιρεία Universal. Το κομμάτι γράφτηκε και συντέθηκε από τον Basto. Το single βρέθηκε εντός 2 "hit-parades" διαφορετικών χωρών στην Γαλλία και το Βέλγιο (Βαλλωνία).

Το μουσικό βίντεο του κομματιού κυκλοφόρησε στις 23 Αυγούστου 2012 στον λογαριασμό της εταιρείας παραγωγής HappyMusic, με το βίντεο να δείχνει τον Basto ενώ παίζει ζωντανά μουσική στο μουσικό φεστιβάλ "Summer Festival".
Γκάρι Τέην

Ο Γκάρι Τέην ("αγγλ. Gary Thain", 15 Μαΐου 1948 - 8 Δεκεμβρίου 1975) ήταν Νεοζηλανδός μπασίστας, γνωστός για τη συνεργασία του με το βρετανικό χαρντ ροκ συγκρότημα Uriah Heep.
Arrano beltza

Ο Arrano beltza ("Αρράνο μπέλτσα", «Μαυραετός» στα βασκικά) είναι παλιό βασκικό και ναβαρρέζικο έμβλημα που αναπαριστά έναν μαυραετό σε κίτρινο φόντο. Χρησιμοποιείται τις περισσότερες φορές, όχι όμως αποκλειστικά, από τους Βάσκους ριζοσπάστες ως ένα από τα σύμβολα της Euskal Herria ή Χώρας των Βάσκων με την Ikurriña (βασκική σημαία). Αντιστοιχεί σε έναν βασκικό βασιλικό αετό ή "Golden Eagle" για τους αγγλόφωνους ή Águila Real για τους ισπανόφωνους, δηλαδή απλώς έναν μαύρο αετό έναν πάνω σε μια σημαία. Μοντέλο του είναι το είδος αετών "Aquila Chrysaetos Homeryi". Είναι προστατευόμενο είδος, καθώς δεν αριθμούσε παρά χίλια μέλη το 1990 στο σύνολο της ιβηρικής χερσονήσου. Είναι σύμβολο τόσο ισχυρό για τους Βάσκους όσο η Ikurriña, το Lauburu και το Zazpiak Bat.

Ο μαυρατεός ήταν αρχικώς ο θυρεός του βασιλιά Σάντσο Ζ΄ της Ναβάρρας ο οποίος, ενώνοντας την Αραγωνία και την Καστίλη, είχε στην κατοχή του όλα τα εδάφη όπου υπήρχε παρουσία της βασκικής γλώσσας και πολιτισμού, συμπεριλαμβανομένων ορισμένων παραδοσιακά καστιγιάνικων εδαφών. Το βασίλειό του εκτεινόταν από την Γαλικία έως την Μεσόγειο Θάλασσα. Σύμφωνα με την βασκική εθνικιστική ερμηνεία, η βασιλεία του Σάντσο Γ΄ αποτέλεσε ένα ιστορικό προηγούμενο για τις ιδέες περί ένωσης των βασκόφωνων εδαφών υπό την σκέπη ενός ανεξάρτητου κράτους. Κατά την ισπανική ερμηνεία, ήταν μια από τις πρώτες απόπειρες δημιουργίας μιας ενοποιημένης Ισπανίας.

Το σύμβολο αυτό χρησιμοποιείτο τις περισσότερες φορές από την Ezker Abertzalea (την πατριωτική αριστερά), η οποία το θεωρούσε ως το "αρχαιότερο σύμβολο των εδαφών της Euskal Herria". Έτσι, δίπλα στην ikurriña (την επίσημη σημαία της Αυτόνομης Βασκικής Κοινότητας), αρανιστικών καταβολών (Σαμπίνο Αράνα), αυτή η κίτρινη σημαία με τον μαυραετό χρησιμοποιείτο τις περισσότερες φορές, καθώς θεωρείτο από συμβολικής άποψης ως πιο πρωτότυπο και πιο αληθινό. Για τους ίδιους λόγους, είναι πιο συχνή χρήση από την επαναστατική αριστερά του παραδοσιακού όρου "Euskal Herria" παρά του νεολογισμού "Euskadi", που δημιουργήθηκε από τον Σαμπίνο Αράν στη διάρκεια του 19ου αιώνα (ωστόσο, η Euskadi ξεκινά να ταυτίζεται όλο και περισσότερο με την Βασκική Αυτόνομη Κοινότητα).

Μερικοί βασκικοί φιλοϊσπανικοί οργανισμοί στην Χώρα των Βάσκων και τη Ναβάρρα χρησιμοποιούν τον Arrano beltza με μια αντίθετη οπτική γωνία καθώς συμβολίζει γι'αυτούς την ισπανική ενότητα. Σύμφωνα με αυτούς, ισχυρίζονται ότι ο Σάντσο Γ΄ ο οποίος εμφανίζεται σε πολλά ιστορικά έγγραφα, υπό τη ονομασία του "Rex Hispanorum Regum", είναι ο "βασιλιάς των βασιλέων της Ισπανίας" (ή των Ισπανών). Από την άποψή τους, αυτό καταδεικνύει ότι το Βασίλειο της Ναβάρα έβλεπε την Ισπανία ως μια ενιαία εδαφική και ιστορική οντότητα, παρά την πολιτική της διαίρεση. Ο Σάντσο Γ΄ κατέστησε επίσης την Καστίλη βασίλειο αφήνοντας το δικαίωμα στον γιο του Φερνάντο, και από τους μετέπειτα βασιλείς και βασίλισσες έως την Ισαβέλλα την Καθολική, να χρησιμοποιούν ως έμβλημα τον Arrano beltza.
Ελάτη Νίκκο

Η Ελάτη Νίκκο (στα Ιαπωνικά ウラジロモミ, "Ουρατζίρο-μόμι", επιστημονική ονομασία "Abies homolepis" - "Ελάτη η ωμολεπις") είναι ένα δέντρο της οικογένειας των Πευκοειδών του γένους των Ελάτων. Η προέλευση του είναι από την Ιαπωνία και έχει διαδοθεί σε πολλές χώρες για καλλωπιστικούς λόγους.
Innocent Victim

Innocent Victim είναι ο τίτλος του ενδέκατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Νοέμβριο του 1977 μέσω της δισκογραφικής εταιρείας "Bronze" στην Ευρώπη και της "Warner Bros." στην Αμερική.
Οι πωλήσεις του δίσκου ήταν ιδιαίτερα χαμηλές στην πατρίδα τους, Μεγάλη Βρετανία και τις Ηνωμένες Πολιτείες, αλλά αρκετά υψηλές στη Γερμανία, όπου ξεπέρασαν το ένα εκατομμύριο αντίτυπα αλλά και σε άλλες ευρωπαϊκές χώρες, όπου το ""Innocent Victim" συνοδευόμενο από το σινγκλ "Free Me"", ανέβηκε στο Top-10. Επίσης, μεγάλη επιτυχία γνώρισε ο δίσκος στη Νέα Ζηλανδία όπου έγινε χρυσός.
Αυτός ήταν ο δεύτερος από τους τρεις δίσκους τους οποίους κυκλοφόρησαν οι Uriah Heep με τον τραγουδιστή Τζον Λότον και τον μπασίστα Τρέβορ Μπόλντερ και σηματοδοτεί την προσπάθεια του συγκροτήματος να ανεβάσει τις πωλήσεις του στην αμερικανική αγορά, μέσω ενός πιο μελωδικού χαρακτήρα που προσέδωσε σε αρκετά από τα κομμάτια του δίσκου.
Γκυ ντε Νιβελέ

Ο Γκυ ντε Νιβελέ (γαλλικά : Guy de Nivelet) είναι άγνωστο πως ακριβώς ήταν στα Γαλλικά το όνομα του o Nivelet, Nivelles, Neuville, Nevilles, εξελληνισμένο : Γκιούν ντε Νιβελέ, ήταν Γάλλος ιππότης και σταυροφόρος, πρώτος βαρώνος του Γερακίου. Καταγόταν από το Νιβελέ , της Γαλλίας.

Είχε πάρει μέρος στη Δ΄ Σταυροφορία, αναφέρεται ως συμπολεμιστής του Γοδεφρείδου Βιλεαρδουίνου. Όταν το 1210 ο Γουλιέλμος Σαμπλίτης μοίρασε το Πριγκιπάτο της Αχαΐας σε βαρωνίες, ο Νιβηλέ πήρε έξι τιμάρια στη Λακωνία. Αμέσως ο Νιβελέ έχτισε για κατοικία αλλά και προστασία Κάστρο που το ονόμασε "Γεράκι". Σύγχρονη εκδοχή αναφέρει ότι το κάστρο πιθανότατα το έχτισε ο γιος του Ιωάννης το 1250, ο οποίος και τον διαδέχθηκε.
Υπερωξιανή

Η ιστορική περιοχή της Υπερωξιανής (στα βορειοανατολικά), μαζί με το [[Χορασάν]] (νότια) και τη [[Χορασμία|Χωρεσμία]] (βορειοδυτικά)
Η Υπερωξιανή είναι το αρχαίο όνομα του τμήματος εκείνου της Κεντρικής Ασίας που ανταποκρίνεται περίπου στο σημερινό Ουζμπεκιστάν, Τατζικιστάν, νότιο Κιργιστάν και νοτιοδυτικό Καζακστάν. Γεωγραφικώς, είναι η περιοχή ανάμεσα στους ποταμούς Αμού Ντάρια (αρχ. Ώξος) και Συρ Ντάρια (αρχ. Ιαξάρτης).

Στο σήμερα, ο όρος "Υπερωξιανή" υποδηλώνει συνήθως ότι μιλάμε για την περιοχή αναφερόμενοι στην περίοδο πριν τον 8ο αιώνα μ.Χ. περίπου, παρόλο που ο όρος συνέχισε να παραμένει σε χρήση μεταξύ των δυτικών ιστορικών για αρκετούς αιώνες αργότερα. Στο περσικό έπος "Σαχναμέ" ("Βιβλίο των Βασιλέων"), γραμμένο από τον μεγάλο Ιρανό επικό ποιητή Φερντουσί, η Υπερωξιανή είναι η κοιτίδα των ιρανικών νομαδικών φυλών και ο ποταμός Ώξος το σύνορο μεταξύ Ιράν και Τουράν.

Η περιοχή ήταν μία από τις σατραπείες της περσικής δυναστείας των Αχαιμενιδών, με το όνομα Σογδιανή. Το όνομα Υπερωξιανή, παρ'όλα αυτά, προέρχεται από τα λατινικά (Transoxiana) και σημαίνει "απέναντι, πέραν του ποταμού Ώξου", που περιγράφει την περιοχή επακριβώς από γεωγραφικής άποψης, σύμφωνα με τους Έλληνες και τους Ρωμαίους.
Μπύσινγκεν

Το Μπύσινγκεν (γερμ. "Büsingen am Hochrhein", κατά λέξη "Μπύσινγκεν επί του Άνω Ρήνου") είναι κωμόπολη της Γερμανίας, η οποία αποτελεί ενκλάβιο της Ελβετίας. Κτισμένο στις όχθες του ποταμού Ρήνου έχει έκταση 7,62 χλμ2 και πληθυσμό περίπου 1.450 κατοίκους, ενώ απέχει από την κυρίως ειπείν Γερμανία περίπου 700 μ. στο κοντινότερό της σημείο.

Διοικητικά, το Μπύσινγκεν ανήκει στον Νομό της Κωνσταντίας, η οποία με τη σειρά της ανήκει στη διοικητική περιφέρεια του Φράιμπουργκ, ως μέρος του ομόσπονδου κρατιδίου της Βάδης-Βυρτεμβέργης· οικονομικά, ωστόσο, διέπεται από ειδικές διακρατικές συμφωνίες, παρόμοιες μ' αυτές που ισχύουν για άλλες όμορες χώρες, όπως το Λίχτενσταϊν και το ιταλικό εξκλάβιο Καμπιόνε ντ' Ιτάλια. Κατά συνέπεια τούτου δεν υπάρχει συνοριακός έλεγχος μεταξύ των δύο χωρών, από τη στιγμή μάλιστα που η Ελβετία εντάχθηκε στη Ζώνη Σένγκεν το 2008-09.

Με τα ειδυλλιακά τοπία του και την πλούσια φυσική ομορφιά, το Μπύσινγκεν αποτελεί δημοφιλή τουριστικό προορισμό της ευρύτερης περιοχής, ενώ φιλοξενεί το Ευρωπαϊκό Ναζαρηνό Κολέγιο, μια σχετικά μεγάλης εμβέλειας θεολογική σχολή με βάση την Εκκλησία του Ναζωραίου.
Τρέβορ Μπόλντερ

Ο Τρέβορ Μπόλντερ ("αγγλ. Trevor Bolder", 9 Ιουνίου 1950 – 21 Μαΐου 2013) ήταν Άγγλος μπασίστας, συνθέτης και παραγωγός, γνωστός για τη συνεργασία του με τον Ντέιβιντ Μπόουι και τους Uriah Heep.
Εμίλ Φίσερ

Ο Εμίλ Φίσερ ("Hermann Emil Fischer", 9 Οκτωβρίου 1852 - 15 Ιουλίου 1919) ήταν Γερμανός χημικός, ο οποίος το 1902 τιμήθηκε με το βραβείο Νόμπελ Χημείας για το σημαντικό ερευνητικό του έργο στους υδατάνθρακες και την παρουσία πουρινικών ομάδων σε διάφορες οργανικές ενώσεις. Θεωρείται ως ένας από τους κυριότερους χημικούς του 20ου αιώνα.
Webnode

Η Webnode είναι ένα online σύστημα διαχείρισης περιεχομένου που αναπτύχθηκε από τη "Westcom, s.r.o", μία εταιρεία που εδρεύει στο Μπρνο της Τσεχίας. Μπορεί να συγκριθεί με άλλα online συστήματα δημιουργίας ιστοσελίδων όπως το Weebly ή το Joomla!.

Προσφέροντας πληθώρα εργαλείων σχεδιασμού, επιτρέπει στους χρήστες να δημιουργήσουν μία ιστοσελίδα χρησιμοποιώντας τεχνικές "σύρε κι άσε" (drag-and-drop) για την προσθήκη στοιχείων όπως blogs, forums, βιβλιοθήκες φωτογραφιών και αρχείων multimedia, κουτιά feedback, κ.ο.κ.
Φιλάρετος Καλτσίδης

Ο Φιλάρετος Καλτσίδης του Ηλία είναι ο πλουσιότερος Έλληνας στον κόσμο για το έτος 2013. Η περιουσία του εκτιμάται ότι ανέρχεται στα 6,8 δισεκατομμύρια δολάρια και κατέχει την 175η θέση στη λίστα των πλουσιότερων ανθρώπων στον κόσμο σύμφωνα με το αμερικανικό επιχειρηματικό περιοδικό Φόρμπς και την 21η θέση στη Ρωσία.
Μάρκος Νάτσινας

O Μάρκος Νάτσινας (Σιάτιστα, 1925 - Οξφόρδη, 23 Απριλίου 2001) ήταν Έλληνας δικηγόρος και πολιτικός, βουλευτής και υπουργός επί ΠΑΣΟΚ.
Φουλκ ντε Βιλαρέ

Ο Φουλκ ντε Βιλαρέ (οξιτανικά: "Folco del Vilaret", ... - 1 Σεπτεμβρίου 1327), εκλέχτηκε το 1305 25ος Μεγάλος Μάγιστρος των Οσπιταλιέρων του Αγίου-Ιωάννη της Ιερουσαλήμ αντικαθιστώντας τον θείο του Γκιγιώμ ντε Βιλαρέ. Γεννήθηκε στο οικογενειακό κάστρο στο φέουδο του Αλάν, στο Ζεβωντάν.
Abominog

Το Abominog είναι ο 14ος στούντιο δίσκος του βρετανικού χαρντ ροκ συγκροτήματος Uriah Heep, ο οποίος κυκλοφόρησε την άνοιξη του 1982 μέσω της δισκογραφικής εταιρείας «Bronze» στην Ευρώπη και της «Mercury» στην Αμερική.
Αυτός ήταν ο πρώτος δίσκος στην ιστορία του συγκροτήματος στον οποίο δε συμμετείχε ο κιμπορντίστας Κεν Χένσλεϊ τον οποίο αντικατέστησε ο Τζον Σινκλέρ. Επίσης, νέα μέλη σε αυτή την περίοδο ήταν ο πρώην μπασίστας των Rainbow και του Ozzy Osbourne, Μπομπ Ντέισλι, όπως και ο πρώην τραγουδιστής των Trapeze, Πήτερ Γκόλμπι, ενώ επέστρεψε μετά από δύο χρόνια στο συγκρότημα ο ντράμερ Λι Κέρσλεηκ.Το "Abominog" περιέχει δέκα κομμάτια εκ των οποίων τα τέσσερα είναι διασκευές σε τραγούδια του Ρας Μπάλαρντ, του Τζον Κούγκαρ, των Lion και των The Bliss Band. Επίσης, το τραγούδι "«Think it Over»" είναι επανεκτέλεση του δικού τους τραγουδιού που είχε κυκλοφορήσει, αρχικά, στο ομώνυμο σινγκλ του 1980.Ο δίσκος έλαβε πολύ θετικές κριτικές, αφού οι Uriah Heep επιχείρησαν μία αλλαγή στον ήχο τους κάνοντας τον πιο σκληρό, πλησιάζοντας το χέβι μέταλ ρεύμα των αρχών της δεκαετίας του '80. Οι πωλήσεις του ήταν αρκετά υψηλές, αφού ήταν ο δεύτερος συνεχόμενος δίσκος του συγκροτήματος ο οποίος ανέβηκε στο βρετανικό Top-40, αλλά και το πρώτο άλμπουμ τους που μπήκε στο Billboard Hot-100 των Ηνωμένων Πολιτειών, από το 1975.
Βαρθολομαίος ντε Παπαζούρι

Ο Βαρθολομαίος ντε Παπαζούρι (ιταλικά : Bartolomeo di Giovanni dei Pappazuri da Roma) , το όνομα του αναφέρεται αρχικά σαν "de Rommano", έπειτα "de Papazuris" και τέλος "de Pappazuri". Ήταν Ιταλός, Ρωμαιοκαθολικός, επίσκοπος Τιάνο , επίσκοπος Κιέτι, Αρχιεπίσκοπος Πάτρας και Βαρώνος της Πάτρας. 

Γεννήθηκε στη Ρώμη πατέρας του ήταν ο Ιωάννης και είχε δύο αδελφούς τον Ιάκωβο και τον Άγγελο . Σπούδασε φιλοσοφία σε μοναστήρι στη Σιένα, έπειτα σε μονή της Τουλούζης έγινε Δομινικανός μοναχός. Έγινε επίσκοπος Τιάνο την περίοδο 1348-1353, μετατέθηκε στην επισκοπή Κιέτι το 1353 έως το 1363, κι έπειτα Αρχιεπίσκοπος Πάτρας την περίοδο 1363-1365 στην Πάτρα ήταν και πολιτικός διοικητής, βαρώνος. Στην Πάτρα δεν έφτασε ποτέ να ασκήσει επίσημα τα καθήκοντα του φοβούμενος τη Οθωμανική απειλή αλλά παρέμεινε φιλοξενούμενος στη Βενετία στο σπίτι του Πετράρχη. 

Πέθανε το 1365 στην Πάντοβα όπου τάφηκε εκεί στη εκκλησία των Δομινικανών.
Μπούρου

Το Μπούρου (ινδονησιακά: "Buru") είναι το δεύτερο μεγαλύτερο νησί της επαρχίας Μολούκες στην Ινδονησία. Με έκταση 9.505 χλμ² είναι το 88ο μεγαλύτερο νησί και το τρίτο μεγαλύτερο στο νησιωτικό σύμπλεγμα των Μολούκων, μετά την Χαλμαχέρα και το Σέραμ. Η μεγαλύτερη πόλη και λιμάνι του νησιού είναι η Νάμλεα.
Γεώργιος Μισαηλίδης

Ο Γεώργιος Μισαηλίδης (Χίος, 1929- 29 Αυγούστου 2001) ήταν Έλληνας πολιτικός. Χρημάτισε υπουργός Αιγαίου από το 1990 έως το 1991 και υπηρέτησε ως βουλευτής Χίου με τη Νέα Δημοκρατία από το 1981 έως το 1993.
Ευστάθιος Μαλαμίδας

Ο Ευστάθιος Μαλαμίδας (1890 - 22 Ιουλίου 1966) ήταν Έλληνας γιατρός και πολιτικός. Αποκλήθηκε από ορισμένους ως ο μπαρμπα-Στάθης, ο προστάτης των αδυνάτων. Ίδρυσε το σανατόριο και το Γενικό Νοσοκομείο της Λαμίας.
Equator

Το Equator είναι ο 16ος στούντιο δίσκος του βρετανικού χαρντ ροκ συγκροτήματος Uriah Heep, ο πρώτος τους ο οποίος κυκλοφόρησε μέσω της εταιρείας "Portrait" στην Ευρώπη και της "Columbia Records" στην Αμερική.

Αυτός ήταν ο τελευταίος δίσκος των Uriah Heep με τον Πήτερ Γκόλμπι στα φωνητικά και τον Τζον Σινκλέρ στα πλήκτρα, αφού μετά την περιοδεία για την προώθηση του δίσκου αντικαταστάθηκαν από τον Μπέρνι Σο και τον Φιλ Λανζόν, αντίστοιχα, οι οποίοι παραμένουν στο συγκρότημα μέχρι σήμερα. Αρχικός αντικαταστάτης του Γκόλμπι ήταν ο Στεφ Φοντέην, ο οποίος όμως, δεν ηχογράφησε ποτέ με τους Uriah Heep.

Το "Equator" ήταν ο πρώτος από μία αλληλουχία δίσκων του συγκροτήματος, οι οποίοι κυκλοφόρησαν σε μία μακρά περίοδο εμπορικής παρακμής για τους Uriah Heep. Η μοναδική χώρα στους καταλόγους της οποίας κατάφερε να μπει ο δίσκος ήταν η Μεγάλη Βρετανία, φθάνοντας μόλις στο # 79.
Head First

Head First είναι ο τίτλος του 15ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Μάιο του 1983 μέσω της δισκογραφικής εταιρείας "Bronze" στην Ευρώπη και της "Mercury" στην Αμερική.
Αυτός ήταν ο δεύτερος και τελευταίος δίσκος του συγκροτήματος με τον Μπομπ Ντέισλι στο μπάσο, αφού μετά την ηχογράφηση του, επέστρεψε στο συγκρότημα του Ozzy Osbourne και αντικαταστάθηκε από τον επανερχόμενο στους Uriah Heep, Τρέβορ Μπόλντερ, ο οποίος παραμένει μέχρι σήμερα.
Η εμπορική επιτυχία του δίσκου στην Ευρώπη ήταν ανάλογη του προκατόχου του, ""Abominog", αλλά απέτυχε να μπει στο Billboard Hot-100 των Ηνωμένων Πολιτειών. Επίσης, τα δύο σινγκλ του δίσκου, "Lonely Nights" και "Stay On Top"" κατάφεραν να μπουν στα βρετανικά τσαρτ, όντας τα μοναδικά τραγούδια του συγκροτήματος τα οποία ανέβηκαν στις λίστες επιτυχιών της πατρίδας τους, από την ίδρυση των Uriah Heep μέχρι σήμερα.
Η δύναμη του πεπρωμένου

Η δύναμη του πεπρωμένου (ιταλ. "La forza del destino") είναι μία όπερα σε 4 πράξεις του Ιταλού συνθέτη Τζουζέπε Βέρντι. Είναι γραμμένη πάνω σε ιταλικό λιμπρέτο του Φραντσέσκο Μαρία Πιάβε βασισμένο σε ένα ισπανικό θεατρικό έργο, το "Don Álvaro o la fuerza del sino" (1835) του Άνχελ δε Σααβέδρα δούκα του Ρίβας, με μία σκηνή προσαρμοσμένη από το έργο "Βαλενστάιν" του Σίλερ.

"Η δύναμη του πεπρωμένου" συντέθηκε μετά από παραγγελία από την Αγία Πετρούπολη. Η παγκόσμια πρεμιέρα της όπερας έγινε λοιπόν στο Θέατρο Μπαλσόι Καμένυ της Αγίας Πετρούπολης, στη Ρωσία, στις 22 Νοεμβρίου 1862 (10 Νοεμβρίου με το παλαιό ημερολόγιο που ήταν σε χρήση τότε στη Ρωσία).

"Η δύναμη του πεπρωμένου" ανεβαίνει ακόμα συχνά στις όπερες όλου του κόσμου, ενώ υπάρχουν αρκετές πλήρεις ηχογραφήσεις της. Επιπροσθέτως, η ουβερτούρα (εισαγωγή) της αναθεωρημένης εκδοχής της είναι μέρος του ρεπερτορίου για συμφωνικές ορχήστρες και παίζεται συχνά ως το εναρκτήριο κομμάτι σε συναυλίες.
Ιβάν Πασκέβιτς

Ο Ιβάν Πασκέβιτς (ρώσικα: Паскевич, Иван Фёдорович) του Φιοντόρ ήταν Ρώσος διοικητής του Ρωσικού Αυτοκρατορικού στρατού την εποχή του τσάρου Νικολάου Α΄.
Λουίζα Μίλλερ

Η Λουίζα Μίλλερ ("Luisa Miller") είναι όπερα σε τρεις πράξεις του Ιταλού συνθέτη Τζουζέπε Βέρντι. Είναι γραμμένη πάνω σε ιταλικό λιμπρέτο του Σαλβαντόρε Καμμαράνο, βασισμένο στο θεατρικό έργο "Ραδιουργία και έρως" ("Kabale und Liebe") του Φρίντριχ Σίλερ. Η όπερα ανέβηκε για πρώτη φορά (παγκόσμια πρεμιέρα) στο Τεάτρο Σαν Κάρλο στη Νάπολη, στις 8 Δεκεμβρίου 1849. Η "Λουίζα Μίλλερ" ήταν η 15η όπερα του Βέρντι και σημειώνει τη λήξη της πρώιμης περιόδου του συνθέτη.
Βέρβεροι

Οι Βέρβεροι είναι οι ιθαγενείς της Βορείου Αφρικής, δυτικά της κοιλάδας του Νείλου. Είναι διαμοιρασμένοι κυρίως στην Αλγερία,Τηνυσία,Μαρόκο και Λιβύη. Ιστορικώς μιλάνε τη βερβερική γλώσσα και τοπικές διαλέκτους της, οι οποίες όλες μαζί σχηματίζουν το βερβερικό κλάδο της αφροασιατικής γλωσσικής οικογένειας. Σήμερα, διάλεκτοι της καθομιλουμένης αραβικής του Μαγκρέμπ ομιλούνται από μεγάλο τμήμα των Βερβέρων, εκτός της δικής τους βερβερικής γλώσσας. Ξένες γλώσσες όπως τα γαλλικά και τα ισπανικά, απότοκες της κληρονομιάς από την ευρωπαϊκή κατοχή, ομιλούνται από κάποιους Βέρβερους στο Μαρόκο, την Τυνησία και την Αλγερία, σε συγκεκριμένα πεδία όπως της ανώτερης εκπαίδευσης και των επιχειρήσεων.

Η λέξη Βέρβερος προέρχεται από την αραβική λέξη Al Barbar, η οποία με τη σειρά της προήλθε από την ελληνική λέξη "βάρβαρος".

Διάσημα πρόσωπα με βερβερικές ρίζες είναι οι Γάλλοι ποδοσφαιριστές Ζινεντίν Ζιντάν, Καρίμ Μπενζεμά κ.α.


Κατηγορία:Μαυριτανοί
Κατηγορία:Φυλές της Αφρικής
Κατηγορία:Πληθυσμιακές ομάδες της Αλγερίας
Ιδρισίδες

Οι Ιδρισίδες (αραβικά: الأدارسة, al-Idārisah) ήταν σιιτική δυναστεία του Μαρόκου, που κυβέρνησε από το 788 ως το 974 μ.Χ., σχεδόν διακόσια χρόνια. Πήρε το όνομά της από τον ιδρυτή της, Ιντρίς Α΄, δισέγγονο του Χασάν ιμπν Αλί, ιστορική μορφή του Ισλάμ. Οι Ιδρισίδες θεωρούνται παραδοσιακά ως οι ιδρυτές του κράτους του Μαρόκου.
Κεντυρίων Α΄ Ζαχαρίας

Ο Κεντυρίων Α΄ Ζαχαρίας (Centurione Zaccaria) (1336 - 1382) ήταν ευγενής του Πριγκιπάτου της Αχαΐας κατά τον μεσαίωνα. Καταγόταν από τη Γενοβέζικη Οικογένεια Ζαχαρία.
Raging Silence

Raging Silence είναι ο τίτλος του 17ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 1989 μέσω της δισκογραφικής εταιρείας "Enigma Records".
Αυτός ήταν ο πρώτος δίσκος με τον τραγουδιστή Μπέρνι Σο και τον κιμπορντίστα Φιλ Λανζόν στη σύνθεση του συγκροτήματος, η οποία παρέμεινε ίδια μέχρι το 2007. Το ""Raging Silence" περιέχει τρεις διασκευές, σε τραγούδια των Argent, των Αυστραλών Cold Chisel και των Αμερικάνων Le Roux, αλλά και το "Blood Red Roses"" το οποίο είναι σύνθεση του προηγούμενου τραγουδιστή του συγκροτήματος, Πήτερ Γκόλμπι.
Η εμπορική επιτυχία του δίσκου ήταν πολύ μικρή, αφού κατάφερε να μπει μόνο στο Top-30 των ελβετικών τσαρτ.
Sea of Light

Sea of Light είναι ο τίτλος του 19ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Αύγουστο του 1995 μέσω της δισκογραφικής εταιρείας "Castle Records".
Ο δίσκος παραμένει ως σήμερα αναγνωρισμένος ως ένας από τους καλύτερους της νεότερης ιστορίας του συγκροτήματος από τους οπαδούς των Uriah Heep, αφού σηματοδοτεί την επιστροφή του ήχου του συγκροτήματος στο μουσικό ύφος του χαρντ ροκ το οποίο είχαν στη δεκαετία του '70 και στις αρχές αυτής του '80.
Αυτός ήταν ο τρίτος συνεχόμενος στούντιο δίσκος του συγκροτήματος ο οποίος γνώρισε μηδαμινή εμπορική επιτυχία, αφού κατάφερε να μπει μόνο στις χαμηλές θέσεις των γερμανικών τσαρτ.
Βαρμακίδες

Οι Βαρμακίδες (περσικά: برمکیان Barmakīyān, αραβικά: البرامكة al-Barāmikah, από το σανσκριτικό: प्रमुख pramukha=ηγέτης, αρχηγός, διοικητής, αξιωματούχος) ήταν επιφανής οικογένεια από την πόλη Μπαλχ της Βακτρίας, αρχικώς βουδιστές, που κατέκτησαν μεγάλη πολιτική δύναμη υπό τους Αββασίδες χαλίφηδες της Βαγδάτης.

Ο Χαλίντ, γιος του γενάρχη Μπαρμάκ, έγινε βεζίρης του ας-Σαφφάχ, του πρώτου Αββασίδη χαλίφη. Ο γιος του, Γιαχία, βοήθησε τον Χαρούν αρ-Ρασίντ να καταλάβει το θρόνο του χαλίφη και κατέστη ο ισχυρότερος, μετά τον χαλίφη, αξιωματούχος στην αββασιδική αυτοκρατορία. Οι Βαρμακίδες ήταν αξιοθαύμαστοι για το μεγαλείο τους, τη λαμπρότητα και τη φιλοξενία τους, μέχρι την ξαφνική καθαίρεσή τους από τον Χαρούν το 803. Από τους δυο γιους του Χαλίντ, που είχαν διατελέσει κυβερνήτες πολλών επαρχιών και κατείχαν υψηλές θέσεις στην αυλή, ο Φατζλ φυλακίστηκε και ο Τζαφάρ εκτελέστηκε. Μνημονεύονται σε κάποιες ιστορίες στις "Αραβικές Νύχτες".


Κατηγορία:Μουσουλμανικές δυναστείες
Κατηγορία:Χαλιφάτο των Αββασιδών
Sonic Origami

Sonic Origami είναι ο τίτλος του 20ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1998 μέσω της δισκογραφικής εταιρείας "Eagle Records".
Ο δίσκος κυκλοφόρησε αρχικά στην Ιαπωνία και την Ευρώπη, ενώ εκδόθηκε στην Αμερική στις 6 Ιουλίου 1999 μέσω της εταιρείας "Spitfire Records" και έλαβε μέτριες κριτικές.
Το τραγούδι "Between Two Worlds" είναι αφιερωμένο στα πρώην μέλη του συγκροτήματος, Ντέηβιντ Μπάιρον και Γκάρι Τέην.
Ράκκα

Η Ράκκα (αραβικά:الرقة αρ-Ρακκά) είναι πόλη στα βόρεια της κεντρικής Συρίας, χτισμένη στη βόρεια όχθη του ποταμού Ευφράτη, περίπου 160 χλμ. ανατολικά του Χαλεπίου. Είναι η πρωτεύουσα του κυβερνείου Αρ-Ράκκα, και μία από τις κύριες πόλεις στο δυτικό τμήμα της Τζαζίρα (βόρεια Μεσοποταμία). Σύμφωνα με την επίσημη απογραφή του 2004, ο πληθυσμός της πόλης ήταν 220.488 κάτοικοι. Μέχρι πρότινος, η πόλη ήταν η πρωτεύουσα του αυτοαποκαλούμενου "Ισλαμικού Κράτους".

*Δείτε επίσης: Καλλίνικον
Παγκόσμιος Πόλεμος Ζ

Παγκόσμιος Πόλεμος Ζ (αγγλικά: "World War Z") είναι αμερικανική περιπετειώδης ταινία τρόμου παραγωγής 2013. Τη σκηνοθεσία ανέλαβε ο Μαρκ Φόρστερ και το σενάριο έγραψε ο Μάθιου Μάικλ Κάρναχαν, το οποίο είναι βασισμένο στο ομότιτλο μυθιστόρημα του Μαξ Μπρουκς. Πρωταγωνιστεί ο Μπραντ Πιτ στο ρόλο του ενός υπαλλήλου των Ηνωμένων Εθνών, ο οποίος ψάχνει σε ολόκληρο τον κόσμο πληροφορίες που θα μπορέσουν να τον βοηθήσουν να σταματήσει την επιδημία ζόμπι που έχει αρχίσει να καταστρέφει ολόκληρα έθνη. Συμμετέχουν οι Μίρελ Ένος, Τζέιμς Μπατζ Ντέιλ και Μάθιου Φοξ.

Η εταιρία παραγωγής του Πιτ Plan B Entertainment απέκτησε τα κινηματογραφικά δικαιώματα του μυθιστορήματος το 2007 και προσέγγισε τον Μαρκ Φόρστερ να σκηνοθετήσει την ταινία. Το 2009 προσελήφθη ο Κάρναχαν να γράψει το σενάριο. Τα γυρίσματα ξεκίνησαν τον Ιούλιο του 2011 στη Μάλτα και συνεχίστηκαν στη Γλασκώβη τον Άυγουστο του 2011 και στη Βουδαπέστη τον Οκτώβριο του 2011. Αρχικά η ταινία θα κυκλοφορούσε το Δεκέμβριο του 2012, ωστόσο η παραγωγή αντιμετώπισε κάποιες δυσκολίες. Τον Ιούνιο του 2012, η ημερομηνία κυκλοφορίας της ταινίας άλλαξε και ηθοποιοί και συνεργείο επέστρεψαν στη Βουδαπέστη για επιπρόσθετα γυρίσματα διάρκειας εφτά εβδομάδων. Ο Ντέιμον Λίντελοφ προσελήφθη να γράψει την τρίτη πράξη του σεναρίου αλλά δεν είχε χρόνο να το ολοκληρώσει και ανέλαβε ο Ντρου Γκόνταρντ να το γράψει.

Η ταινία κυκλοφόρησε στους κινηματογράφους στις 21 Ιουνίου 2013 και σε μορφή 3D. Έλαβε κυρίως καλά σχόλια από τους κριτικούς και έγινε μεγάλη εισπρακτική επιτυχία αποφέροντας 540,4 εκατομμύρια δολάρια παγκοσμίως.
Honda Prelude

Το Honda Prelude ήταν ένα σπορ αυτοκίνητο, που κατασκευάστηκε από την ιαπωνική αυτοκινητοβιομηχανία Honda, από το 1978 έως το 2002. Στο διάστημα αυτό, κυκλοφόρησαν συνολικά πέντε γενιές του μοντέλου.
Ιχσιδίδες

Οι Ιχσιδίδες (ή Ιχσίδιδες) ήταν δυναστεία κυβερνητών της Αιγύπτου, που κυβέρνησε τη χώρα από το 935 έως το 969 μ.Χ. Ο αρχηγός της δυναστείας έφερε τον αραβικό τίτλο "ουαλί" (βαλής), αντανακλώντας τη θέση των μελών της δυναστείας ως κυβερνητών-τοποτηρητών των Αββασιδών. Πρώτος κυβερνήτης της δυναστείας ήταν ο Μουχάμμαντ ιμπν Τουγκτζ αλ-Ιχσίντ, ένας τουρκικής καταγωγής πρώην σκλάβος στρατιώτης (μαμελούκος), ο οποίος ανέβηκε στην ιεραρχία και τοποθετήθηκε στη θέση του από τον Αββασίδη χαλίφη, που τού έδωσε τη διακυβέρνηση της Αιγύπτου, όπως και στους απογόνους του, για 30 χρόνια. Το επίθετο Ιχσίντ είναι σογδιανής προέλευσης και μεταφράζεται ως "πρίγκηπας". Η δυναστεία κατέρρευσε όταν ο στρατός των Φατιμιδών κατέκτησε την πόλη Φουστάτ (σήμερα τμήμα του παλαιού Καΐρου) το 969, πρωτεύουσα τότε της μουσουλμανικής Αιγύπτου.


Κατηγορία:Μουσουλμανικές δυναστείες
Κατηγορία:Ιστορία της Αιγύπτου
Κώδικας Ντα Βίντσι

Ο Κώδικας Ντα Βίντσι - ("The Da Vinci Code") είναι μυθιστόρημα μυστηρίου και συνωμοσιών του Αμερικανού συγγραφέα Νταν Μπράουν (Dan Brown). Το βιβλίο πρωτοεκδόθηκε το 2003 και σύντομα έγινε best seller παγκοσμίως πουλώντας ογδόντα (80) εκατομύρια αντίτυπα. Μεταφράστηκε σε 44 γλώσσες. 
Ο Νταν Μπράουν βραβεύτηκε για το συγκεκριμένο μυθιστόρημα με το βραβείο "Book of the Year - Adult Fiction" της "American Booksellers Association" το 2004 και με το βραβείο "British Book of the Year Award" το 2005.
Το μυθιστόρημα διασκευάστηκε και για τον κινηματογράφο το 2006, από τον Αμερικανό σκηνοθέτη Ρον Χάουαρντ και γνώρισε και αυτό μεγάλη επιτυχία. Την ίδια χρονιά, το 2006 διασκευάστηκε και για βιντεοπαιχνίδι και κυκλοφόρησε από την 2Κ Games. "(:en:The Da Vinci Code (video game))"

Στην Ελλάδα το βιβλίο κυκλοφόρησε το 2004 σε έκδοση 604 σελ. από τον εκδοτικό οίκο «Α. Α. Λιβάνης», σε μετάφραση Χρήστου Καψάλη (), ενώ από το 2014 κυκλοφορεί από τις εκδόσεις «Ψυχογιός», -σε έντυπη και ψηφιακή μορφή- σε μετάφραση του Γιώργου Μπαρουξή. ().

Ο μελετητής των συμβόλων και καθηγητής στο Χάρβαρντ Ρόμπερτ Λάγκτον ( Robert Langdon) και η αποκρυπτογράφος Σόφι Νεβέ (Sophie Neveu) - εγγονή του δολοφονημένου εφόρου -καλούνται να βοηθήσουν την αστυνομία, στην διαλεύκανση του φόνου του εφόρου του Μουσείου του Λούβρου στο Παρίσι. Κατά τη διάρκεια της έρευνας έρχονται αντιμέτωποι με την θρησκευτική και παραθρησκευτική ιστορία του Μεσαίωνα, που φαίνεται ότι δεν έχει τελειώσει ακόμα.

Η συγγραφέας και μεταφράστρια Αργυρώ Μάντογλου, επισημαίνει για το βιβλίο: "«...Ανάμεσα στις συνωμοσίες των μυστικών αδελφοτήτων, στους σατανικούς εχθρούς και αντιπάλους, στους ιππότες και ιερείς και το ανελέητο κυνηγητό αποκαλύπτεται πως ο Ιησούς παντρεύτηκε τη Μαρία Μαγδαληνή, «τη βασίλισσα που εξοβελίστηκε από τις σελίδες της ιστορίας» και οι απόγονοί τους κατέφυγαν στη Γαλλία, ενώ το Αγιο Δισκοπότηρο δεν ήταν ένα κύπελλο αλλά το ιερό θηλυκό, «η εξορισμένη Μαρία».

Οι υπαινιγμοί για σκανδαλώδεις ραδιουργίες, ο έντονος ρυθμός και η ταχύτητα της δράσης, τα ημιτελή κεφάλαια, το συνεχώς διακοπτόμενο νήμα της αφήγησης υποβάλλουν στον αναγνώστη μιαν εξάρτηση, την οποία ενισχύουν οι συνεχείς μετατοπίσεις, οι δήθεν αποκαλύψεις, οι ιστορικές παραχαράξεις, οι παραποιήσεις, οι σπαζοκεφαλιές, το αβασάνιστο κολάζ πληροφοριών, οι αβαθείς χαρακτήρες, οι σκανδαλώδεις ισχυρισμοί για τη ζωή του Ιησού αλλά και άλλων ιστορικών προσώπων, όλα αυτά κατέστησαν τον «Κώδικα...» το πλέον ευπώλητο μυθιστόρημα της εποχής μας, με κίνδυνο να γίνει πιο δημοφιλές από τον ίδιο το ζωγράφο...»"
Alfa Romeo 75

H Alfa Romeo 75 (εσωτερικός κωδικός: Tipo 161) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Μάιο του 1985 έως τον Δεκέμβριο του 1992. Αντικατέστησε την Alfa Romeo Giulietta και αντικαταστάθηκε το 1992 από την Alfa Romeo 155. Συνολικά κατασκευάστηκαν 386.767 αντίτυπα της 75 στα 7,5 έτη παραγωγής της. Τα έτη 1986 έως 1989 η 75 διατέθηκε επίσημα και στις Ηνωμένες Πολιτείες, όπου κυκλοφόρησε ως Alfa Romeo Milano.
Ρομπέρ ντε Λα Τρεμουάιγ

Ο Ρομπέρ ντε Λα Τρεμουάιγ ("Robert de la Trémoille ή Tremolay"), εξελληνισμένο "Ρουμπέρτος ή Ουδεβέρτος ντε Τρεμουλάς", ήταν Γάλλος ιππότης και σταυροφόρος από το Τρεμουάιγ της Γαλλίας κι μετέπειτα ευγενής του Πριγκιπάτου της Αχαΐας. 

Σύμφωνα με το ελληνικό χρονικό κατάκτησης του Μορέως το 1209 του δόθηκαν οκτώ φέουδα και "μπαρονία" μαζί με τη κόμητεία Χαλανδρίτσας που ονομάστηκε Βαρωνία της Χαλανδρίτσας. Ο Ρομπέρ είχε λάβει μέρος στην Δ΄ Σταυροφορία στο πλευρό του Σαμπλίτη ή του Βιλλεαρδουίνου, όπως και όλοι οι ιππότες που τους δόθηκαν βαρωνίες και τιμάρια. 

Από το χρονικό, φαίνεται ότι έχτισε πύργο για κατοικία, το σημερινό Κάστρο της Χαλανδρίτσας. Ο Ρομπέρ αναφέρεται από την Ελληνική και Γαλλική έκδοση του χρονικού της κατάκτησης του Μορέως , όχι όμως από την Αραγωνική έκδοση η οποία είναι γραμμένη πρωτύτερα και αναφέρει ως πρώτο βαρώνο τον Γκυ ντε Λα Τρεμουάιγ, ενδεχομένως τον γιο του.
Μαργαρίτα ντε Κορ

Η Μαργαρίτα ντε Κορ (γαλλικά :"Marguerite de Cors") ήταν Γαλλικής καταγωγής ευγενής του Πριγκιπάτου της Αχαΐας. Αναφέρεται τελευταία κυρά της Λυσσαρέας και βαρωνέσσα της Μιτόπολης. 

Ήταν κόρη του Γιλβέρτου του Κορ και της Μαργαρίτας του Νεϊγύ, αδελφός της ήταν ο Γουλιέλμος του Κορ. Η Μαργαρίτα παντρεύτηκε τον Παίν ντε Σαστινό (Payen de Sastenay) φράγκο φεουδάρχη της Μόραινας. Η Μαργαρίτα το 1280 πούλησε μέρος της βαρωνίας της στον βαρώνο της Χαλανδρίτσας, Γκυ ντε Λα Τρεμουάιγ. Μετά την Μαργαρίτα δεν αναφέρεται άλλος εκπρόσωπος της οικογένειας Κορ στην περιοχή αλλά υπάρχουν αναφορές ότι μετέπειτα ανήκε στην οικογένεια Λα Τρεμουάιγ και στη Βαρωνία της Χαλανδρίτσας.
Λα Στράντα

Η ταινία Λα Στράντα (ιταλ. La Strada), γνωστό κι ως Πουλημένη απ' τη μητέρα της ή ως Ο Δρόμος είναι νεορεαλιστικό δράμα παραγωγής 1954 σε σκηνοθεσία Φεντερίκο Φελίνι. Το σενάριο της ταινίας έγραψε ο ίδιος ο Φελίνι σε συνεργασία με τους Τούλιο Πινέλι και Ένιο Φλαϊάνο. Πρωταγωνιστές της ταινίας είναι ο Άντονι Κουίν, η Τζουλιέτα Μαζίνα (σύζυγος του σκηνοθέτη) και ο Ρίτσαρντ Μπέιζχαρτ. 

Η ταινία έλαβε το Όσκαρ Καλύτερης Ξενόγλωσσης Ταινίας το 1956 ενώ το Βρετανικό Ινστιτούτο Κινηματογράφου την κατέταξε στην πρώτη δεκάδα στη λίστα με τις καλύτερες ταινίες όλων των εποχών.
Γκυ ντε Λα Τρεμουάιγ

Ο Γκυ ντε Λα Τρεμουάιγ (γαλλικά : "Gui de la Trémoille", πέθανε το 1286) ήταν Γαλλικής καταγωγής ευγενής του Πριγκιπάτου της Αχαΐας, Bαρόνος της Χαλανδρίτσας (1280 - 1285) και Βάϊλος του Πριγκιπάτου της Αχαΐας (1285). Καταγόταν από το Τρεμουάιγ "(La Trémoille)" της Γαλλίας και από οικογένεια με επιφανή πρόσωπα στη Γαλλική ιστορία.
Σύμφωνα με το Ελληνικό και Γαλλικό χρονικό κατάκτησης του Μορέως, ήταν γιος του Βουργουνδού ιππότη και σταυροφόρου Ρομπέρ ντε Λα Τρεμουάιγ από τον οποίο και κληρονόμησε την Βαρονία της Χαλανδρίτσας.

Από το Χρονικό του Μορέως:
Ἐνταῦτα ἔδραμε ὁ καιρὸς κι ἀπόθανε ὁ Μέγας Κύρης,
ὅπου ἦτον μπάϊλος στὸν Μορέαν καὶ μετ᾿ ἐκείνου ἐτέθη
μπάϊλος βικάριος ντζενερὰλς ὁ μισὶρ Γγὶς ἐκεῖνος,
τὸν ἔλεγαν γὰρ Τρεμουλᾶν, ἀφέντην τῆς Χαλαντρίτσας.
Κι ἀφότου γὰρ ἀπόθανεν ὁ Τρεμουλᾶς ἐκεῖνος
ἀπόστειλεν προστάγματα ἀπὸ τὴν Πούλια ὁ ρῆγας
τοῦ μισὶρ Νικολάου ντὲ Σαὶντ Ὀμέρ, νὰ ἔνι ἐκεῖνος μπάϊλος.
Ροζέ Μπογιάν

Ο Ροζέ Μπογιάν (? - Ιερουσαλήμ, 1132 ) ήταν Γάλλος ευγενής ο οποίος μεταξύ του 1120 και του 1131 διετέλεσε Μεγάλος Μαγίστρος του Τάγματος του Αγίου-Λαζάρου.
Γύρω στο 1120, ο Ροζέ Μπογιάν διετέλεσε μοναχός και ταυτόχρονα παρείχε ιατροφαρμακευτική βοήθεια στο Ιωαννίτειο Νοσοκομείο του Τάγματος του Αγίου Ιωάννη της Ιερουσαλήμ. Μετά τον θάνατο του πρώτου Μεγάλου Μαγίστρου του Τάγματος, Γεράρδου Τένκιου, ανέλαβε, προσωρινά, επικεφαλής του νοσοκομείου. Μετά την εκλογή του Ραϊμόν ντυ Πουί στο αξίωμα, ο Ροζέ ανέλαβε την διοίκηση του λεπροκομείου το οποίο βρισκόταν στα περίχωρα της Ιερουσαλήμ, θέση την οποία κράτησε έως τον θάνατό του το 1131.

Κατηγορία:Γάλλοι Σταυροφόροι
Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Πολυχρόνης Βεζυρίδης

Ο Πολυχρόνης Βεζυρίδης είναι Έλληνας τερματοφύλακας και αποτελεί έναν από τους πιο σταθερούς τερματοφύλακες των ελληνικών γηπέδων, με "γεμάτες" χρονιές από τη σεζόν 1996-97. Γεννήθηκε στη Γερμανία στις 30 Νοεμβρίου 1974 και κατάγεται από τη Δράμα.
Νέα Μεταρρυθμιστική Ριζοσπαστική Ανασυγκρότηση

Η Νέα Μεταρρυθμιστική Ριζοσπαστική Ανασυγκρότηση (Νέα ΜΕ.Ρ.Α.) ήταν ένα κεντροδεξιό ελληνικό πολιτικό κόμμα, που ιδρύθηκε το 2013 από τον πρώην βουλευτή και υπουργό, Χρήστο Ζώη.
Live in Moscow

Το Live in Moscow είναι ζωντανά ηχογραφημένος δίσκος του βρετανικού χαρντ ροκ συγκροτήματος Uriah Heep, ο οποίος κυκλοφόρησε το 1988 μέσω της δισκογραφικής εταιρείας "Legacy Records". Ο δίσκος επανεκδόθηκε το 1998 από την "Castle Records" με τρία επιπλέον τραγούδια.
Αυτή ήταν η πρώτη ηχογράφηση των Uriah Heep με την ανανεωμένη σύνθεση τους, η οποία περιελάμβανε τον τραγουδιστή Μπέρνι Σο στα φωνητικά, τον Μικ Μποξ στην κιθάρα, τον Τρέβορ Μπόλντερ στο μπάσο, τον Φιλ Λανζόν στα πλήκτρα και τον Λι Κέρσλεηκ στα τύμπανα.
Η ηχογράφηση του συγκεκριμένου δίσκου παραμένει συμβολική μέχρι σήμερα, αφού ηχογραφήθηκε στη Μόσχα κατά την τελευταία περίοδο της Σοβιετικής Ένωσης, λαμβάνοντας ιδιαίτερα θετική ανταπόκριση από το κοινό.
Ιωάννης Ζησιάδης

Ο Ιωάννης Ζησιάδης (Δίον 1903 - Θεσσαλονίκη, 14 Ιουλίου 1983) ήταν Έλληνας καθηγητής του Ποινικού Δικαίου. Ακολούθησε νομικές σπουδές στα πανεπιστήμια της Αθήνας και του Παρισιού. Ξεκίνησε να δικηγορεί σε ηλικία 25 ετών, στη Θεσσαλονίκη. Ήταν υφηγητής (1946) και τακτικός καθηγητής στην έδρα του Ποινικού Δικαίου (1960). Το 1946 ανέλαβε επιστημονικός διευθυντής στο νομικό περιοδικό "Αρμενόπουλος" της Θεσσαλονίκης. Πέθανε στη συμπρωτεύουσα τον Ιούλιο του 1983. Το έργο του συνεχίζει ο γιος του, Βασίλειος Ζησιάδης (γενν. 1937).
Bad Religion

Οι Bad Religion είναι συγκρότημα της πανκ ροκ και της μελωδικής hardcore που δημιουργήθηκε το 1979 στο Λος Άντζελες των ΗΠΑ. Αποτελούν ένα από τα μακροβιότερα σχήματα της πανκ με συνεχή παρουσία από την ίδρυσή του μέχρι σήμερα. Έχουν κυκλοφορήσει δεκαέξι στούντιο άλμπουμ και πολλά ακόμα EP, ζωντανά άλμπουμ και DVD. Ο τραγουδιστής Γκρεγκ Γκράφφιν αποτελεί το μόνο σταθερο μέλος όλα αυτά τα χρόνια, ωστόσο σημαντική συμμετοχή στην (περίπου) σταθερή αλλά και τη σημερινή σύνθεση του συγκροτήματος έχουν και τα ιδρυτικά μέλη Μπρετ Γκούρεβιτζ, στις κιθάρες, και Τζεφ Μπέντλεϊ, μπάσο. Ο Γκούρεβιτζ, εκτός από βασικο συνθέτης του υλικού του συγκροτήματος μαζί με τον Γκράφφιν, είναι και ιδιοκτήτης της πανκ/alt ετικέτας Epitaph Records. Ο Γκράφφιν αποκαλείται κατ' ευφημισμό και "επιστήμονας της πανκ" καθώς διαθέτει μάστερ στη γεωλογία. Το συγκρότημα γνώρισε κυριως επιτυχία κατά τη δεκαετία του '90.
Into the Wild

Into the Wild είναι ο τίτλος του 23ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 2011 μέσω της δισκογραφικής εταιρείας "Frontiers Records". Η ιαπωνική έκδοση του δίσκου, η οποία περιείχε το μπόνους κομμάτι ""Hard Way to Learn", εκδόθηκε στις 12 Απριλίου, ενώ η ευρωπαϊκή έκδοση κυκλοφόρησε τρεις ημέρες αργότερα και η αμερικανική, στις 3 Μαΐου 2011.
Ο δίσκος έλαβε θετικές κριτικές, ανεβαίνοντας στα περισσότερα ευρωπαϊκά τσαρτ, φθάνοντας στο # 32 στη Γερμανία, την υψηλότερη θέση στην οποία έφθασε δίσκος του συγκροτήματος, από το "Fallen Angel"" του 1978.
Ανδρόνικος Ασάν Ζαχαρίας

Ο Ανδρόνικος Ασάν Ζαχαρίας ("Andronikos Asen Zaccaria", πέθανε το 1401) από την Οικογένεια Ζαχαρία ήταν από τον πατέρα του Βαρώνος της Χαλανδρίτσας (1382 - 1401) και από τη σύζυγό του Βαρόνος της Αρκαδίας (1388 - 1401) στο Πριγκιπάτο της Αχαΐας. Καταγόταν από την Οικογένεια Ζαχαρία από την Γένοβα, που διετέλεσαν Λατίνοι ηγεμόνες της Χίου (1304 - 1329) με πολλά φέουδα στην Πελοπόννησο, και από τον Οίκο των Ασέν, που διετέλεσαν ηγεμόνες της Βουλγαρίας.
Μαρία Κίτσου

Η Μαρία Κίτσου είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.
Γιάννης Κουράκος

Ο Γιάννης Κουράκος, είναι Έλληνας ηλεκτρολόγος μηχανικός, πολιτικός και πρώην βουλευτής της Νέας Μεταρρυθμιστικής Ριζοσπαστικής Ανασυγκρότησης.
Wake the Sleeper

Wake the Sleeper είναι ο τίτλος του 21ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 2008 μέσω της δισκογραφικής εταιρείας "Sanctuary Records".
Αυτός ήταν ο πρώτος δίσκος του συγκροτήματος μετά από σχεδόν τριάντα χρόνια στον οποίο δεν συμμετείχε ο ντράμερ Λι Κέρσλεηκ, ο οποίος αποχώρησε το 2007 λόγω προβλημάτων υγείας και αντικαταστάθηκε από τον Ράσελ Γκίλμπρουκ.
Η αρχική ημερομηνία κυκλοφορίας του "Wake the Sleeper" ήταν το Σεπτέμβριο του 2007, αλλά μετά από δύο αλλαγές ορίστηκε στις 2 Ιουνίου του 2008 για την Ευρώπη και την Ιαπωνία και στις 26 Αυγούστου του ίδιου έτους, για την Αμερική.
Ο δίσκος έλαβε θετικές κριτικές και ανέβηκε σε κάποια ευρωπαϊκά τσαρτ, ενώ μπήκε σε χαμηλές θέσεις των βρετανικών τσαρτ, κάτι το οποίο κατάφερε δίσκος των Uriah Heep για πρώτη φορά από το 1985.
Uriah Heep Live

Uriah Heep Live είναι ο τίτλος του πρώτου ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 1973 στις Ηνωμένες Πολιτείες μέσω της εταιρείας "Mercury Records" και ένα μήνα αργότερα στην Ευρώπη, μέσω της "Bronze Records".
Μετά τη μεγάλη επιτυχία την οποία γνώρισαν οι δίσκοι ""Demons and Wizards" και "The Magician's Birthday"" τα οποία έγιναν χρυσά στις Ηνωμένες Πολιτείες, οι Uriah Heep αποφάσισαν να ηχογραφήσουν τον πρώτο τους ζωντανό δίσκο. Αυτό έγινε μετά από προτροπή της δισκογραφικής εταιρείας "Bronze Records" η οποία προωθούσε τους δίσκους τους, με σκοπό να εκμεταλλευτεί την ολοένα αυξανόμενη δημοτικότητα του συγκροτήματος και να συμπληρώσει το κενό ανάμεσα στο ""The Magician's Birthday" και το επόμενο στούντιο άλμπουμ τους. Το "Uriah Heep Live"" γνώρισε μεγάλη επιτυχία, αφού ανέβηκε στο αμερικανικό Top-40 και βραβεύθηκε ως χρυσό, ενώ ανέβηκε στο Top-20 των περισσότερων ευρωπαϊκών χωρών, παραμένοντας μέχρι σήμερα ενδεικτική ηχογράφηση της δυναμικής και ενθουσιώδους παρουσίας των Uriah Heep στις ζωντανές τους εμφανίσεις, κατά τη δεκαετία του '70.
Ταχιρίδες

Οι Ταχιρίδες (περσικά: سلسله‏ی طاهریان) ήταν δυναστεία φεουδαρχών περσικής προέλευσης, που κυβέρνησε την αββασιδική επαρχία του Χορασάν από το 821 ώς το 873 μ.Χ., και την πόλη της Βαγδάτης από το 820 μέχρι το 891. Η δυναστεία ιδρύθηκε από τον Ταχίρ ιμπν Χουσεΐν, στρατηγό στην υπηρεσία του Αββασίδη χαλίφη Αλ-Μαμούν. Η πρωτεύουσά τους στο Χορασάν ήταν αρχικώς η πόλη Μερβ, ενώ αργότερα αυτή μεταφέρθηκε στη Νισαπούρ. Οι Ταχιρίδες απολάμβαναν υψηλό βαθμό αυτονομίας στη διακυβέρνηση του Χορασάν, παρόλο που παρέμειναν υποτελείς στο Χαλιφάτο των Αββασιδών και δεν ήταν ανεξάρτητοι κυβερνήτες.
Electrically Driven

Electrically Driven είναι ο τίτλος του ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 2001 μέσω τη δισκογραφικής εταιρείας "Classic Rock Legends".
Ο συγκεκριμένος δίσκος αποτελεί συνέχεια του "Acoustically Driven", το οποίο είχε κυκλοφορήσει μερικούς μήνες νωρίτερα, ενώ σαν γκεστ συμμετείχε ο τραγουδιστής των Jethro Tull, Ίαν Άντερσον.
Acoustically Driven

Acoustically Driven είναι ο τίτλος του ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Μάιο του 2001 μέσω τη δισκογραφικής εταιρείας "Phantom Records".
Το άλμπουμ αυτό περιέχει ακουστικές εκτελέσεις παλιότερων τραγουδιών του συγκροτήματος, ηχογραφημένες με μία εξαμελή ορχήστρα, στη ζωντανή τους εμφάνιση στο "Mermaid Theater" του Λονδίνου, στις 9 Δεκεμβρίου 2000, ενώ κυκλοφόρησε και σε μορφή διπλού CD με το DVD της βιντεοσκόπησης της συναυλίας.
Ουκαϋλίδες

Οι Ουκαϋλίδες (αραβικά: عقيليون ,ʿUqailiyūn) ήταν δυναστεία σιιτών Αράβων με αρκετούς κλάδους, που κυβέρνησε διάφορα τμήματα της Τζαζίρα (Άνω Μεσοποταμίας), βόρειας Συρίας και Ιράκ, στα τέλη του 10ου και αρχές του 11ου αιώνα μ.Χ. Ο κύριος κλάδος τους, με επίκεντρο την πόλη Μοσούλη, κυβέρνησε από το 990 ώς το 1096.

Κατηγορία:Μουσουλμανικές δυναστείες
Κατηγορία:Άραβες
Κατηγορία:Ιστορία του Ιράκ
Γοδεφρείδος ντε Μπρυγέρ

Ο Γοδεφρείδος ντε Μπρυγέρ ("Geoffroy de Bruyères", 1223 - 1275), αναφερόμενος στην πιο πρόσφατη ξένη βιβλιογραφία Γοδεφρείδος ντε Μπριέλ (Geoffroy de Briel), ήταν γαλλικής καταγωγής ιππότης και βαρώνος της Καρύταινας στο Πριγκιπάτο της Αχαΐας. Η πολυτάραχη ζωή του καλύπτεται εκτενώς στο «Χρονικό του Μορέως». Θεωρούμενος από τους συγχρόνους του ως ο καλύτερος ιππότης του Πριγκιπάτου, συμμετείχε στους πολέμους εναντίoν των Βυζαντινών. Πιάστηκε αιχμάλωτος κατά την Μάχη της Πελαγονίας το 1259, και εστάλη πίσω στην Αχαΐα το 1261 κομίζοντας τους όρους των Βυζαντινών. Ο ατίθασος χαρακτήρας του τον οδήγησε να χάσει δυο φορές την κυριότητα της βαρωνίας του, την πρώτη εξαιτίας της αποστασίας του έναντι του θείου του, Πρίγκιπα Γουλιέλμου Β΄ Βιλλεαρδουίνου και τη δεύτερη λόγω της μακρόχρονης απουσίας του από την Πελοπόννησο χωρίς την άδεια του Πρίγκιπα, για να ακολουθήσει μια ερωμένη του στην Ιταλία. Παρότι έλαβε χάρη και τις δυο φορές, κατέληξε να κατέχει τον τίτλο του ως δώρο του Πρίγκιπα, με αποτέλεσμα όταν πέθανε άτεκνος το 1275, η βαρωνία του να μοιραστεί στα δυο.
Γκιλάν

<br>

thumb|300px|right|Η επαρχία Γκιλάν του σημερινού Ιράν
H Γκιλάν (περσικά: استان گیلان, Ostān-e Gīlān, παλαιότερα Νταϋλάμ) είναι μία από τις 31 επαρχίες του Ιράν. Βρίσκεται κατά μήκος της Κασπίας Θάλασσας, λίγο δυτικότερα της επαρχίας Μαζανταράν, ανατολικά της επαρχίας Αρνταμπίλ και βόρεια των επαρχιών Ζαντζάν και Καζβίν.

Η περιοχή έχει έκταση 14.042 τετ.χλμ. και πληθυσμό 2.404.861 κατοίκων (απογραφή 2006). Το βόρειο τμήμα της επαρχίας είναι μέρος της περιοχής του Νότιου (ιρανικού) Ταλύς. Στο κέντρο της επαρχίας βρίσκεται η πόλη της Ραστ. Άλλες πόλεις στην επαρχία είναι η Ασταρά, η Αστανέχ-ι Ασραφίγιε, η Φουμάν, η Λαχιτζάν, η Λανγκρούντ, η Μασουλέχ, η Μαντζίλ, η Ρουντσάρ, η Σαφτ, η Ταλές και η Σουμαχέ Σαρά. Το κύριο λιμάνι της επαρχίας είναι το Μπαντάρ-ι Ανζαλί (πρώην Μπαντάρ-ι Παχλαβί).

Στην αρχαία περσική εποχή, η περιοχή αποτελούσε επίσης διοικητική επαρχία, με την ονομασία Νταϋλάμ (κάποιες φορές απαντάτο ως Νταϋλαμάν ή Ντελάμ, ελλ. Δαϋλάμ).
Σοσιαλισμός ή Βαρβαρότητα

Σοσιαλισμός ή Βαρβαρότητα () ονομαζόταν μία επαναστατική ομάδα (οργάνωση), που ιδρύθηκε μετά τον Β' Παγκόσμιο Πόλεμο και δραστηριοποιούνταν κυρίως στη Γαλλία. Το όνομά της προέρχεται από μία φράση που χρησιμοποιήθηκε για πρώτη φορά από τον Φρίντριχ Ένγκελς και που παρατέθηκε από την Ρόζα Λούξεμπουργκ στο δοκίμιό της του 1916 «Το Φυλλάδιο του Ιουνίου». Δραστηριοποιήθηκε την περίοδο 1948-1965. Κεντρική φιγούρα της ομάδας αυτής ήταν ο Κορνήλιος Καστοριάδης, ο οποίος ήταν επίσης γνωστός με τα ψευδώνυμα "Πιερ Σολιέ" και "Πολ Καρντάν".
The Very Best of Uriah Heep

Το The Very Best of Uriah Heep είναι συλλογή τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε το Φεβρουάριο του 2006 μέσω της δισκογραφικής εταιρείας "Metro Music".
Η συγκεκριμένη έκδοση περιέχει τραγούδια από το πρώτο άλμπουμ του συγκροτήματος ""Very 'eavy...Very 'umble" το 1970 μέχρι και το "Raging Silence"" του 1989.
Βερβερικές γλώσσες

250px|right|thumb|Οι βερβερικές γλώσσες και οι τόποι όπου ομιλούνται
Οι Βερβερικές γλώσσες ή διάλεκτοι (βερβερικά: Tamaziɣt, Tamazight, ⵜⴰⵎⴰⵣⵉⵖⵜ [tæmæˈzɪɣt], [θæmæˈzɪɣθ]) είναι οικογένεια παρεμφερών και στενά σχετιζόμενων γλωσσών και διαλέκτων των ιθαγενών κατοίκων της Βόρειας Αφρικής. Ομιλούνται από μεγάλους πληθυσμούς στην Αλγερία και το Μαρόκο και από μικρότερους στη Λιβύη, Τυνησία, βόρειο Μάλι, δυτικό και βόρειο Νίγηρα, βόρεια Μπουρκίνα Φάσο, Μαυριτανία και την Όαση Σίβα στην Αίγυπτο.

Μεγάλες μεταναστευτικές μειονότητες που μιλάνε τα Βερβερικά, ζουν στη Δυτική Ευρώπη από τη δεκαετία του 1950. Το 2001, τα Βερβερικά ορίστηκαν συνταγματικώς ως επίσημη γλώσσα της Αλγερίας και το 2011 του Μαρόκου αντίστοιχα.
Σινδ

Η Σινδ (εξελληνισμένα: Σινδική ή Ινδική) είναι μία από τις τέσσερις επαρχίες του Πακιστάν και αποτελεί την ιστορική κοιτίδα των Σιντ. Είναι επίσης γνωστή τοπικά ως Μεχράν και της έχει δοθεί ο τίτλος Μπαμπ-ουλ-Ισλάμ ("Η Πύλη του Ισλάμ"). Έχει έκταση 140.914 τετρ. χλμ. και πληθυσμό 35.764.539 κατοίκων (απογραφή 2012). 

Το όνομα Σινδ προέρχεται από τον Ινδό ποταμό που χωρίζει την περιοχή από αυτή του Βαλουχιστάν και το μεγάλο ιρανικό οροπέδιο. Το ποτάμι αυτό ήταν γνωστό στους αρχαίους Ιρανούς ως Ιντούς στη γλώσσα Αβεστάν, στα σανσκριτικά ως Σίντου, στα ασσυριακά ως Σίντα, στους Έλληνες ως Ινδός (εξ'ου και το Ινδική) και στους Ρωμαίους ως Ιντούς, στους Πέρσες ως Αμπ-ε-σιντ, στους Παστούν ως Αμπασίντ, στους Άραβες ως Αλ-Σινδ, στους Κινέζους ως Σιντόου.
The Best of Uriah Heep

Το The Best of Uriah Heep είναι η πρώτη συλλογή τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε το 1976 μέσω της δισκογραφικής εταιρείας "Sanctuary Records" και επανεκδόθηκε το 1989 σε μορφή CD και κασέτας από την "Mercury".
Ο δίσκος δε γνώρισε άμεσα, μεγάλη εμπορική επιτυχία, αλλά οι σταθερές πωλήσεις του οδήγησαν στην απονομή του σε χρυσό δίσκο στη Γερμανία.
Τα τραγούδια τα οποία περιέχονται στο ""The Best of...", προέρχονται από την πρώτη εποχή του συγκροτήματος και πιο συγκεκριμένα από το πρώτο τους άλμπουμ "Very 'eavy...Very 'umble" μέχρι και το "Return to Fantasy"" του 1975.
Χαμδανίδες

Οι Χαμδανίδες (αραβικά: حمدانيون, Ḥamdānyūn) ήταν αραβική σιιτική μουσουλμανική δυναστεία του βορείου Ιράκ (ή Άνω Μεσοποταμίας, η αραβική Αλ-Τζαζίρα) και της Συρίας (890-1004). Κατάγονταν από την αρχαία αραβική χριστιανική φυλή Ταγλίμπ της Μεσοποταμίας και ανατολικής Αραβίας. Η δυναστεία των Χαμδανιδών ιδρύθηκε από τον Χάμνταν ιμπν Χαμντούν (από τον οποίο πήρε και το όνομά της) όταν εκείνος διορίστηκε κυβερνήτης της πόλης Μαρντίν στη νοτιοανατολική Ανατολία από τον χαλίφη των Αββασιδών, Αλ-Μουταμίντ, το 890 μ.Χ.

Ο γιος του Χάμνταν, Αμπντάλλα, διορίστηκε με τη σειρά του από τους Αββασίδες κυβερνήτης της Μοσούλης στο βόρειο Ιράκ (906), και κυβέρνησε ακόμα και τη Βαγδάτη (914). Οι γιοι του Αμπντάλλα διορίστηκαν ως κυβερνήτες στη Μοσούλη και το Χαλέπι.

Αργότερα, η τοπική ηγεμονία του χαμδανίδη Χάσαν Νάσιρ αντ-Ντάουλα (929-968), κυβερνήτη της Μοσούλης και του Ντιγιάρμπακιρ, ήταν τόσο τυραννική που προκάλεσε την αποπομπή του από την ίδια του την οικογένεια. Οι διάδοχοί του κυβέρνησαν τη Μοσούλη μέχρι το 990, παρόλο που υπέστησαν βαριά ήττα σε σύγκρουση με τους Μπουγίδες το 979. Μετά το 990, η περιοχή αυτή του βορείου Ιράκ μοιράστηκε μεταξύ των Ουκαϊλιδών και των Μαρουανιδών.

Ο Άλι Σάιφ αντ-Ντάουλα, το πλέον εξέχον μέλος της δυναστείας των Χαμδανιδών, κυβέρνησε τη βόρεια Συρία από το Χαλέπι, και έγινε ο πιο σημαντικός αντίπαλος των Βυζαντινών κατά τα μέσα του 10ου αιώνα. Η Aυλή του αποτέλεσε κέντρο πολιτισμού και προαγωγής της αραβικής λογοτεχνίας, αλλά απώλεσε το κύρος της μετά τη βυζαντινή κατάκτηση του Χαλεπίου.

Για να σταματήσει την προέλαση των Βυζαντινών, το Χαλέπι τέθηκε υπό την επικυριαρχία των Φατιμιδών της Αιγύπτου, ενώ το 1003 οι Φατιμίδες έπαυσαν οριστικά τους Χαμδανίδες.
Ντέηβιντ Μπάιρον

Ο Ντέηβιντ Μπάιρον ("αγγλ. David Byron, πραγματικό όνομα David Garrick") ήταν Βρετανός τραγουδιστής της ροκ μουσικής σκηνής, γνωστότερος για τη συνεργασία του με το συγκρότημα των Uriah Heep.
Αλμοάδες

Οι Αλμοάδες (αραβικά: الموحدون, αλ-μουαχιντούν, "οι μονοθεϊστές") ήταν μαροκινό βερβερικό μουσουλμανικό κίνημα που ιδρύθηκε το 12ο αιώνα

Το κίνημα των Αλμοαδών ιδρύθηκε από τον Ιμπν Τούμαρτ από τις βερβερικές φυλές του νότιου Μαρόκου. Ίδρυσε το βερβερικό κράτος του στο Τιν Μαλ στην οροσειρά του Άτλαντα το 1121.
Αλμοραβίδες

Οι Αλμοραβίδες (αραβικά: المرابطون Al-Murābiṭūn) ήταν βερβερική δυναστεία του Μαρόκου, που σχημάτισε αυτοκρατορία τον 11ο αιώνα, η οποία εκτεινόταν στο δυτικό Μαγκρέμπ και την Ανδαλουσία. Πρωτεύουσά τους ήταν το Μαρακές, που ιδρύθηκε το 1062. Η δυναστεία καταγόταν από τις βερβερικές νομαδικές φυλές της Σαχάρας, Λαμτούνα και Γκουντάλα, που διαβιούσαν στην περιοχή μεταξύ των ποταμών Ντραά, Νίγηρα και Σενεγάλη.
Αγιουβίδες

Οι Αγιουβίδες (αραβικά: الأيوبيون , al-ʾAyyūbiyyūn) ήταν μουσουλμανική δυναστεία κουρδικής καταγωγής. Ιδρύθηκε από τον Σαλαντίν (Αραβικά: Σαλάχ αντ-Ντιν) και είχε κέντρο την Αίγυπτο. Η δυναστεία κυβέρνησε ένα μεγάλο τμήμα της Μέσης Ανατολής κατά τον 12ο και 13ο αιώνα μ.Χ. Η οικογένεια των Αγιουβιδών, υπό τους αδελφούς Αγιούμπ (από τον οποίο πήρε και το όνομά της) και Σιρκούχ, αρχικώς υπηρέτησε από στρατιωτικές θέσεις τη δυναστεία των Ζενγκιδών μέχρι που την ανέτρεψε υπό τον Σαλαντίν, γιο του Αγιούμπ, που είχε τοποθετηθεί στην Αίγυπτο ως κυβερνήτης από τους Ζενγκίδες.

Το 1174, ο Σαλαντίν αυτοανακηρύχθηκε σουλτάνος, μετά το θάνατο του Νουρ αντ-Ντιν Ζενγκί, ηγέτη των Ζενγκιδών της Συρίας. Οι Αγιουβίδες πέρασαν την επόμενη δεκαετία εξορμώντας σε όλη την περιοχή της Μέσης Ανατολής και ως το 1183 οι περιοχές τους περιελάμβαναν την Αίγυπτο, τη Συρία, τη Βόρεια Μεσοποταμία, τη Χετζάζη της Αραβίας, την Υεμένη και τη βορειοαφρικανική ακτή ώς τα σύνορα της σημερινής Τυνησίας.

Οι Αγιουβίδες κατέκτησαν το μεγαλύτερο τμήμα του σταυροφορικού Βασιλείου της Ιερουσαλήμ και έφτασαν έως πέρα από τον Ιορδάνη ποταμό, στην Υπεριορδανία, με τη νίκη του Σαλαντίν στη μάχη του Χαττίν το 1187. Παρόλα αυτά, οι Σταυροφόροι ανέκτησαν τον έλεγχο της παλαιστινιακής ακτής τη δεκαετία του 1190.